cyanic-selkie/wikianc huggingface dataset:
Պյոտր Ֆյոդորով
Վաղ տարիներ
Պյոտրը մանկությունն անցկացրել է Ալթայում, Ույմոնյան հովտում։ Տարված լինելով նկարչությամբ, ուզում էր դառնալ նկարիչ։ Ութերորդ դասարանում ընտանիքի հետ տեղափոխվում է Մոսկվա։ 1997 թվականին, ստանալով թերի միջնակարգ կրթություն, ընդունվում է Մոսկվայի Թատերական գեղարվեստատեխնիկական քոլեջ ։
Կարիերա
1999 թվականին ընդունվել է Բ. Վ. Շուկինի անվան բարձրագույն թատերական ուսումնարանի դերասանական բաժինը (գեղարվեստական ղեկավար՝ Ռոդիոն Յուրևիչ Օվչիննիկով)։ 2003 թվականին  ավարտել է այդ ուսումնարանը, այն ժամանակ վերանվանվել է Բորիս Շչուկինի անվան անվան թատերական ինտիտուտ ։ 2003 թվականի սեպտեմբերին «Լավ մարդիկ» ներկայացումը ստացավ «Московский комсомолец» թերթի մրցանակը՝ որպես թատերաշրջանի լավագույն բեմադրություն (Սկսնակներ անվանակարգում)։
Ավարտելով թատերական ինստիտուտը՝ աշխատել է Ստանիսլավսկու էլեկտրոթատրոնում։
Առաջին մեծ դերը Լեոնիդ Մերյագինի «101-րդ կիլոմետր» գեղարվեստական ֆիլմում էր՝ նկարահանված 2001 թվականին։ Դերասանը խաղացել է նաև այնպիսի ֆիլմերում, ինչպիսիք են ՝ «Պտտիր ձկնորսական կարթերը» (2004), «Տղամարդկանց սեզոն․ Թավշյա հեղափոխություն» (2005), «Անկառավարելի չմուշկ» (2005)։
2008 թվականին նկարահանվում է ռեժիսոր Պավել Բարդինի «Ռուսաստան 88» ֆիլմում։
2008 թվականի ամռանը Պյոտրը մասնակցեց «Ֆոբոս․Վախերի ակումբ» ֆիլմի նկարահանումներին, որը նկարահանել են Էստոնիայում։ Պյոտրի խոքերով, ֆիլմը օգնեց նրան Տալլինում ազգականներ գտնելուն։ 2009 թվականին տեղի ունեցավ ևս մեկ հեղինակային հեռուսաշոուի «Հոպ-Ստոպ»-ի նկարահանումները։
2010 թվականին Պյոտրը նկարահանվել է ամերիկյան «Ֆանտոմ» ֆիլմում։
2011 թվականի ամռանը Պյոտրը նկարահանվել է «Փախստականները» ֆիլմում, որը հիմնված է սիբիրյան հեղինակ Գլեբ Պակուլովի «Կախարդների բանալին» ֆիլմի պատմության վրա, որտեղ նրա գործընկերը Ելիզավետա Բոյարսկայան էր։
Արտաքին հղումներ
Կատեգորիա:Ռուս դերասաններ Կատեգորիա:Թատրոնի դերասաններ Կատեգորիա:Ռուս ռեժիսորներ Կատեգորիա:Ռուս սցենարիստներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Հեռուստատեսային դերասաններ Կատեգորիա:Ռուս կինոդերասաններ Կատեգորիա:Ռուսաստանի հեռուստատեսության դերասաններ Կատեգորիա:Ռուս հնչյունավորողներ
Ալ-Թաբնիի շրջան
Զբաղեցրած տարածքով (1212 քառ. կմ) զիջում է հարևան շրջաններին։
Ունի 10 գյուղ և ավան՝
Ծանոթագրություններ
Կատեգորիա:Սիրիայի շրջաններ Կատեգորիա:Դեյր-էլ-Զորի գավառ
Լև Պոզդնեև
Կենսագրություն
Լև Պոզդնեևը ծնվել է 1909 թվականի հունվարի 8-ին Մոսկվայում (Ռուսական կայսրություն) ։ Ստեղծագործական գործունեությունն սկսել է 1931 թվականին որպես նկարիչ-մուլտիպլիկատոր։
«Սոյուզմուլտֆիլմ» ստուդիայի նկարիչ-մուլտիպլիկատոր Յուրի Պրիտկովն ասել է.
Հետաքրքիր մարդ էր Լև Պոզդնեևը։ Նրա լեզվից երբեմն դուրս էին թռչում շատ սուր բառախաղեր։ Լյովան գրել է մի քանի չափածո սցենարներ։ Նրա սցենարով է նկարահանվել «Հրաշագործուհին» մուլտֆիլմը, որտեղ խոսքը վերաբերում է եգիպտացորենին՝ Ն․ Խրուշչովի սիրելի գյուղատնտեսական մշակաբույսին։ Հատկապես հաջողվել է մոլախոտերի մասնակցությամբ չարաճճի տեսարանը, որը փայլուն իրականացրել է մուլտիպլիկատոր Բ․ Դյոժկինը։
Արտաքին հղումներ
Կատեգորիա:Ռուս մուլտիպլիկատորներ Կատեգորիա:Ռեժիսորներ այբբենական կարգով Կատեգորիա:Սցենարիստներ այբբենական կարգով Կատեգորիա:Խորհրդային սցենարիստներ Կատեգորիա:Խորհրդային բանաստեղծներ Կատեգորիա:Բանաստեղծներ այբբենական կարգով
Թագավորի վերադարձը (մուլտֆիլմ)
Թագավորի վերադարձը (the Return of the King), ռեժիսոր Արթուր Ռենկինի և Ժյուլ Բասի լիամետրաժ անիմացիոն ֆիլմն է։ Մուլտֆիլմը Ջոն Ռոնալդ Ռուել Թոլքին  «Մատանիների տիրակալը»` «Թագավորի վերադարձը» եռագրության վերջին գրքի էկրանավորումն է։ Այն նկարահանվել է որպես նույն ռեժիսորների «Հոբիթ» մուլտֆիլմի շարունակություն և նախագծված է մանկական հեքիաթի ոգով `երաժշտական ​​տարրերով։
Սյուժե
Ֆիլմի սյուժեն, որը ընդհանուր առմամբ փոխանցում է «Թագավորի վերադարձը»գրքի իրադարձությունները, այլ կերպ է կառուցված։ Իրադարձությունները զարգանում են  գրքի իրադարձությունների վերաբերյալ կերպարների պատմածով, որոնք մեկնաբանվում ենմենեստրելների երգերով։ Կերպարները հաճախ մենախոսությունը փոխարինում են երգելով։ Սյուժեն բաեացի էկրանավորում չէ և որոշ տեսարաններ այլ տեսանկյունից է ներկայացնում։ Ֆիլմի գլխավոր հերոսը Սեմն է, այլ ոչ թե Ֆրոդոն, Արագոնի դերը նվազագույնի է հասցվել, Լեգոլասը և Գիմլին չեն հայտնվում, խոյերը քաշում են ոչ թե մեծ գազանները, այլ Մումակիի կողմից, Մատանու մահվան հետ կապված, սյուժեն ավարտվում է, և դրան հաջորդած իրադարձությունները` Սարումանի գրոհները Շիր, Արագոնի իշխանությունը նկարագրված չեն և այլն։
Ֆիլմը սկսվում է տոնական խնջույքների տեսարանով, որում Բիլբոն հարցնում է Ֆրոդոյին, թե որտեղ է մատանին անհետացել և ինչու է նրա եղբորորդին մատ չունի։ Գանդալֆը, Ֆրոդոն և նրա ընկերները, ինչպես նաև մենեստրելը, սկսում են պատմել այն պատմությունը, թե ինչպես են հոբբիները մատանին տանում Մորդոր։
Արտաքին հղումներ
Կատեգորիա:1980 ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան ֆիլմեր Կատեգորիա:Բրիտանական վեպերի էկրանավորումներ
Տրունկելսբերգ
Տրունկելսբերգ (Trunkelsberg), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1760 մարդ (դեկտեմբերի 31, 2010) ։ Զբաղեցնում է 1,90 կմ² մակերես։ Պաշտոնական կոդ՝ 09 7 78 202։
Ծանոթագրություններ
Կատեգորիա:Գերմանիայի բնակավայրեր
Անդրեաս Գլինիադակիս
Անդրեաս Գլինիադակիս (Ανδρέας Γλυνιαδάκης, ), հույն պրոֆեսիոնալ բասկետբոլիստ, որը «Կրետան Քինգս» ակումբում խաղացել է Հունաստանի առաջնությունում։
Մասնագիտական կարիերա
Գլինիադակիսն սկսել է իր մասնագիտական կարիերան Հունաստանի բասկետբոլի առաջնությունում, որտեղ հանդես է եկել «Պանատինակոս», «Պանելլինիոս», «Պերիստերի» և «ԱԵԿ» ակումբներում։ 2003 թվականին նա առաջադրել է իր թեկնածությունը NBA 2003 թվականի դրաֆթի համար, որտեղ 58 համարի տակ ընդունվել է «Դետրոյթ Փիստոնս», բայց երբեք այդ թիմի համար չի խաղացել։ 2005 թվականին նա եկել է Միացյալ Նահանգներ, որտեղ խաղացել է «NBA Ջի լիգա», «Ռոանոկ Դազզլ» և «Կանտոն Չարջ» ակումբներում։ Տանդեբիրդի հետ 2006 թվականին նա հաղթել է Ջի լիգայի առաջնությունում։ 2006 թվականի նոյեմբերի 5-ին պայմանագիր է կնքել «Սիեթլ Սուպերսոնիքս» ակումբի հետ, որտեղ խաղացել է 13 խաղ՝ վաստակելով միջինը 1,3 միավոր յուրաքանչյուր խաղում։ 2007 թվականի հունվարի 4-ին նրան վտարել են թիմից ։ 2007 թվականի մայիսին Գլինիադակիսը վերադարձել է Եվրոպա, այս անգամ Իտալիա, որտեղ նա սկսել է խաղալ «Վիրտուս» ակումբի կազմում։ 2007 թվականի սեպտեմբերին նա վերադարձել է «ԱԵԿ», սակայն հոկտեմբերի 1-ին թիմը հրաժարվել է նրանից, որից հետո նա պայմանագիր է կնքել հունական «Մարուսսի» ակումբի հետ։ 2009 թվականին միացել է «Օլիմպիակոս» ակումբին, որի կազմում 2012 թվականին արժանացել է Եվրոլիգայի և Հունաստանի չեմպիոնի տիտղոսների։
Արտաքին հղումներ
Կատեգորիա:Օգոստոսի 26 ծնունդներ Կատեգորիա:1981 ծնունդներ Կատեգորիա:Անձինք այբբենական կարգով Կատեգորիա:Բասկետբոլիստներ այբբենական կարգով Կատեգորիա:Հույն բասկետբոլիստներ Կատեգորիա:Սիեթլ Սուպերսոնիքսի բասկետբոլիստներ
«Ավստրիայի Հանրապետությանը մատուցած ծառայությունների համար» պատվո նշան
«Ավստրիայի Հանրապետությանը մատուցած ծառայությունների համար» պատվո նշան (Ehrenzeichen für Verdienste um die Republik Österreich), Ավստրիայի պետական պարգև, որը սահմանվել է 1952 թվականի ապրիլի 2-ին երկրի քաղաքացիներին և արտասահմանցիներին խրախուսելու համար։ Պարգևատրումն իրականացվում է Ավստրիայի դաշնային նախագահի կողմից Ավստրիայի ազգային խորհրդի ընդունած օրենքի հիման վրա  ։
Պատմություն
1952 թվականին Ավստրիայի խորհրդարանի կողմից ընդունվեց «Ավստրիայի Հանրապետությանը մատուցած ծառայությունների համար» պատվո նշանի մասին նոր օրենք։ Օրենքի համաձայն Ավստրիայի դաշնային նախագահը պատվո նշանով պարգևատրում է, կախված պարգևատրման բնույթից, դաշնային կառավարության համապատասխան անդամի, Դաշնային կամ Ազգային ժողովների ղեկավարների առաջարկի հիան վրա։
Համաձայն օրենքի՝ երկրի յուրաքանչյուր քաղաքացի իրավունք ունի առաջարկել պատվո շքանշանի պարգևատրման թեկնածու, բացառությամբ ինքն իրենից կամ մոտիկ բարեկամներից։ Պարգևատրման առաջարկները ուղարկվում են համապատասխան դաշնային նախարարություն ։
1922-1938 թվականներ
Պատվո նշանի հաստատման սկզբնական ժամանակահատվածում այն, կախված կարգից, ուներ կարմիր կամ սպիտակ թևավոր, էմալապատ խաչի տեսք։ Աստղը ութանկյուն էր, որի մեջտեղում գտնվում էր նշանի խաչը ։
1952 թվականից հետո
«Մեծ խաչ» աստիճանակարգային նշանն իրենից ներկայացնում է կարմիր էմալով Մալթական խաչ, որի վրա տեղադրված է սպիտակ էմալով հունական ուղիղ խաչ։ Խաչը կախված է կախիչից ոսկու վրա փորագրված պետական զինանշանի տեսքով՝ շրջապատված Ավստրիայի Հանրապետության դաշնային հողերի զինանշաններով ։
Շքանշանի նշանը պետք է կրել մեջտեղում հաստ և ծայրերում բարակ սպիտակ գծերով կարմիր գույնի մեծ ատլասե ժապավենի վրա ։
Նշանի «Պատվո մեծ աստղ» աստիճանի հետ տրվում է ոսկյա ութանկյուն աստղ, որի կենտրոնում տեղադրված է Ավստրիայի զինանշանը՝ շրջապատված Ավստրիայի Հանրապետության դաշնային հողերի զինանշաններով ։
Նշանի «Առաջին աստիճանի մեծ խաչ» աստիճանն իրենից ներկայացնում է արծաթյա ութ ճառագայթ, որի կենտրոնում տեղադրված է Ավստրիայի ոսկե զինանշանը՝ շրջապատված Ավստրիայի Հանրապետության դաշնային հողերի զինանշաններով ։
Նշանի «Երկրորդ աստիճանի մեծ խաչ» աստիճանը իրենից ներկայացնում է արծաթյա ութ ճառագայթ, որի կենտրոնում տեղադրված է Ավստրիայի արծաթյա զինանշանը՝ շրջապատված Ավստրիայի Հանրապետության դաշնային հողերի զինանշաններով ։
Նշանի «Սպայական մեծ խաչ» աստիճանը կրում են վզկապի վրա։ Այս աստիճանի հետ տրվում է ավելի փոքր չափի շքանշանի աստղ, քան «Մեծ խաչի» դեպքում, բայց ոսկյա և արծաթյա զինանշանների նույն դասավորությամբ ։
Կոմոնդորյան աստիճանը կրկնում է «Սպայական մեծ խաչի» համադրությունը, բայց առանց շքանշանի աստղի ։
Սպայական խաչի նշանի վրա պետական զինանշանը տեղափոխված է խաչի կենտրոն ։
Ասպետական խաչի նշանը տեղադրված է կրծքավանդակի բարձիկի վրա։ Կապված առաջին կամ երկրորդ աստիճան լինելուց՝ լինում են Ավստրիայի պետական զինանշանի ոսկյա կամ արծաթյա գծերով տարբերակներ ։
Պատվո նշանի մեդալն իրենից ներկայացնում է առանց էմալի մետաղական շրջանակ, որի վրա դրոշմված է Ավստրիայի պետական զինանշանը՝ շրջապատված Ավստրիայի Հանրապետության դաշնային հողերի զինանշաններով։ Կախված աստիճանից՝ պատրաստվում է ոսկուց, արծաթից և բրոնզից ։
Ծանոթագրություններ
Կատեգորիա:Ավստրիայի պարգևներ Կատեգորիա:Պարգևներ այբբենական կարգով Կատեգորիա:Պետական պարգևներ
Բեմի աստղը
«Բեմի աստղը» (Confessions of a Teenage Drama Queen), 2004 թվականի ամերիկյան կատակերգություն, նկարահանվել է Դայան Շելդոնի նույնանուն գրքի հիման վրա և թողարկվել է 20 փետրվարի, 2004 թվականին ՝ Walt Disney Pictures ընկերության կողմից:Ֆիլմի ռեժիսորը Սառա Շուգարմանն է, իսկ սցենարը գրված է Դայան Շելդոնի և Գեյլ Փարդենցի կողմից։ Գլխավոր դերերը մարմնավորել են Լինդսի Լոհանը, Էլիսոն Պիլը և Ադամ Գարսիան։
Ֆիլմը նկարահանվել է տարբեր վայրերում, բայց հիմնականում հարավ-կենտրոնական Լոս Անջելեսում։ Քննադատներից քիչ դրական գնահատականներ ստանալուց հետո, այն ըստ վաճառքի զբաղեցրել է երկրորդ տեղը, զիջելով Ադամ Սանդլերի «50 առաջին համբույրներ» ֆիլմին։ 2004 թվականի հուլիսի 20-ին ֆիլմը թողարկվել է VHS և DVD տարբերակներով ։
Սյուժե
Ծնողները ամուսնալուծությունից հետո 15-ամյա Լոլան մոր և քրոջ հետ միասին Նյու Յորքի կենտրոնից տեղափոխվում են Նյու Ջերսի Դելվուդի արվարձան։ Լոլան կարծում է, որ հեշտությամբ կհասնի ամեն ինչի, բայց տեղի գեղեցկուհի Կառլան չի պատրաստվում հրաժարվել իր տեղից։ Լոլան և Կառլան անխոհեմաբար պայքարում են «Պիգմալիոն» դպրոցական պիեսում գլխավոր դերի համար ՝ փորձելով նվաստացնել միմյանց։ Ի վերջո, բեմի աստղը մեկը պետք է լինի։
Արտաքին հղումներ
Կատեգորիա:Ամերիկյան ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան վեպերի էկրանավորումներ
Լևուլոզ
Լևուլոզ, ֆրուկտոզ, պտղաշաքար կամ մրգաշաքար, C6H12O6, մոնոսախարիդների խմբի ածխաջուր, գլյուկոզի իզոմեր։
Քիմիական հատկություններ
Քաղցր համով անգույն բյուրեղներ են, հալացման ջերմաստիճանը՝ 102— 104°C։ Շաքար, որը չի բյուրեղանում։ Լավ է լուծվում ջրում։ Պարունակվում է բույսերում (հատկապես մրգերում), սովորաբար գլյուկոզի հետ։ Կազմում է մեղրի հիմնական մասը (50%)։ Քիչ քանակությամբ Լևուլոզ կա կենդանի օրգանիզմների արյան մեջ և լյարդում։ Օրգանիզմում առաջացնում է մոնոֆոսֆորային և դիֆոսֆորային էսթերներ, որոնք ածխաջրային փոխանակման կարևոր միջանկյալ նյութեր են։ Բևեռացած լույսի հարթությունը պտտում է ձախ (տեսակարար պատումը՝ —93°)։ Ստացվում է սախարոզը և ինուլինը հիդրոլիզելով, ինչպես նաև D - գլյուկոզի վրա ալկալիներ ազդելով։ Մոտավորապես 2,5-3 անգամ քաղցր է գլյուկոզից և 1,5 անգամ՝ եղեգնաշաքարից։ Կիրառվում է սննդի արդյունաբերության և բժշկության մեջ։
Բժշկության մեջ
Շաքարախտի դեպքում ավելի հեշտ են յուրացվում օրգանիզմի կողմից, քան դեքստրոզը (խաղողաշաքարը) և եղեգնաշաքարը։ Միաժամանակ լևուլոզը հազվադեպ է հանդիպում արյան մեջ։ Օրգանիզմի նյութափոխանակության արդյունքում լևուլոզը վերածվում է դեքստրոզի՝ արյան բաղադրության մաս հանդիսացող շաքարի։ Սակայն սննդային արժեքով դեքստրոզն ու լևուլոզը տարբերվում են. դեքստրոզը առավել կարևոր նշանակություն ունի շնչառական գործընթացում, իսկ լևուլոզը՝ հյուսվածքների։
Մեղվապահության մեջ
Լևուլոզը ավելի անկայուն շաքար է, քան դեքստրոզը։ Մեղուներին ձմռանը կերակրելու համար մեղվապահները եղեգաշաքարից շաքարաջուր են պատրաստում, ավելացնելով թթու։ Պատրաստման ընթացքում նախնական թափանցիկ լուծույթը աստիճանաբար դեղին խեժի գույն է ստանում։ Այդ դեղին գունավորումը առաջանում է եռման ջերմաստիճանի ազդեցությամբ լևուլոզի մանրագույն մասնիկների քայքայման արդյունքում։ Որոշ մեղվապահներ նախորդ տարիների մեղրը պահելուց, նկատել են, որ տարին տարվա վրա մեղրի գույնը մգանում է։ Այդ գունափոխությունը տեղի է ունենում լույսի ազդեցությամբ լևուլոզի աստիճանական քայքայման արդյունքում։
Հետաքրքրական է, որ կալիֆորնիական սպիտակ եղեսպակի (շալֆեյ) մեղրը շատ բաց գույն ունի. ջրի նման զուլալ է։ Այն սովորական պայմաններում հազվադեպ է շաքարակալում։ Բայց հնանալով կորցնում է լևուլոզի որոշ քանակ և աստիճանաբար սկսում է բյուրեղանալ։ Ժամանակի ընթացքում բյուրեղները մեծանում են։ Օրինակ, 10 տարվա վաղեմության եղեսպակի մեղրի մեջ բյուրեղները մանր են ու ցրված և ընդամենը պղտոր են ցույց տալիս մեղրը, իսկ 30 տարվա ընթացքում եղեսպակի մեղրի մեջ առաջացած բյուրեղները այնքան են խոշորանում, որ ծավալի 1/3 -ն են կազմում։
Այսպիսով, լևուլոզը շաքար է, որը սովորաբար կանխում է մեղրի շաքարակալումը։ Լևուլոզի շնորհիվ մեղրը ավելի հոտավետ ու համեղ է լինում ։
Ծանոթագրություններ
Կատեգորիա:Մոնոսախարիդներ Կատեգորիա:Բժշկություն Կատեգորիա:Շաքարախտ Կատեգորիա:Մեղվաբուծություն Կատեգորիա:Սնունդ Կատեգորիա:Ածխաջրեր Կատեգորիա:Կենսաքիմիա Կատեգորիա:Ջրածնային միացություններ Կատեգորիա:Ալդեհիդներ Կատեգորիա:Ածխածնի միացություններ Կատեգորիա:Կետոններ Կատեգորիա:Թթվածնային միացություններ Կատեգորիա:Օրգանական միացություններ Կատեգորիա:Կենսամոլեկուլներ
Դոբրինյա Նիկիտիչ
Դոբրինյա Նիկիտիչ (Добрыня Никитич), Իլյա Մուրոմեցից հետո ռուսական ժողովրդական էպոսի երկրորդ դյուցազունը ։
Նա հաճախ հանդես է գալիս որպես Վլադիմիր իշխանին ծառայող դյուցազուն։ Կինը՝ Նաստասյան, Միկուլ Սելյանինովիչի դուստրն է։ Բիլինաները հաճախ են խոսում նրա երկար պալատական ծառայության մասին, որտեղ նա ցուցաբերում է իր բնության կողմից տրված բարյացակամությունը։ Իշխանը հաճախ նրան տալիս է հանձնարարականներ՝ հավաքել և տեղափոխել տուրքը, օգնել  իշխանուհի զարմուհուն և այլն. հաճախ և ինքը՝ Դոբրինյան ցանկանում էր կատարել հանձնարարականներ որից հրաժարվում էին այլ դյուցազուններ։ Դոբրինյան իշխանի և նրա ընտանիքի ամենամտերիմ դյուցազունն էր, որը կատարում էր նրանց անձնական հանձնարարականները և տարբերվում էր ոչ միայն քաջությամբ այլ նաև դիվանագիտական կարողություններով։
Երբեմն Դոբրինյային իշխան էին մեծարում, իսկ երբեմն էլ որպես Վլադիմիրի եղբորորդի ։ Դոբրինյա Նիկիտիչի պատմական նախատիպ համարում են Դոբրինյա Վոևոդային՝ իշխան Վլադիմիրի հորհեղբայրը և Վոևոդան, նրա մոր Մալուշայի եղբայրը։ Ըստ բիլինաների Դոբրինյա Նիկիտիչը Ռյազանի զորավար Նիկիտայի որդին է։ Դյուցազունը խելացի է, կրթված է և տարբերվում է մի շարք շնորհներով՝ նա արագաշարժ է, լավ է նետ արձակում, լողում է, խաղում է զառ, երգում, նվագում է տավիղ։
Բիլինաների սյուժեներ
Սերգեյ Ազբելևի կողմից գրի առած 53 բիլինաների սյուժեներից 6-ի գլխավոր հերոսը Դոբրինյա Նիկիտիչն է (№ 14-19-ը ըստ Ազբելևի կազմած ուղեցույցի)
14. Դոբրինյայի մենամարտը Իլյա Մուրոմեցի հետ։
15. Դոբրինյան և օձը (բազմաթիվ տարբերակներում Դոբրինյան ոչ միայն կռվում է օձի հետ այլ նաև գերությունից ազատում իշխան Վադիմիրի զարմուհուն՝ Զաբավա Պուտյատիչնային։
16. Դոբրինյան և Մարինկան  ։
17. Դոբրինյան և Նաստասյան։
18. Դոբրինյան և Ալյոշան («Դոբրինյայի մեկնումը», «Դոբրինյան իր կնոջ հարսանիքին»)։
19. Դոբրինյան և Վասիլի Կազիմիրովիչը։
Ըստ որոշ սյուժեների առանձին տարբերակների թիվը, որը գրի է առնվել տարբեր բանահյուսների կողմից, հաշվարկվում է տասնյակներով (հատկապես հայտնի են № 15, 18, 19, 24): № 16 և 17 բիլինաների սյուժեները հայտնի են եզակի գրառումներում։
Դոբրինյա Նիկիտիչը բիլինաներում կարևոր դեր է խաղում Դունայ Իվանովիչի մասին բիլինայում (№  23 և 24 բիլինաները ըստ Ազբելևի կազմված ուղեցույցի) ։
23. Դունայ Իվանովիչի մենամարտը Դոբրինյա Նիկիտիչի հետ։
24. Դունայ Իվանովիչ՝ խնամախոս (Դունայը և Դոբրինյան հարսնացու են գտնում իշխան Վլադիմիրի համար)։
Բնավորություն և նախատիպ
Որպես կանոն, Դոբրինյայի կերպարը բիլինաներում ուրվագծված է վառ ու որոշակի։ Նա քաջությամբ ու հսկայական ֆիզիկական ուժով է օժտված, ընդ որում, տարբերվում է  բարյացակամությամբ՝ այսինքն քաղաքավարությամբ և ճկուն դիվանագիտությամբ։ Դոբրինյան խոսել է 12 լեզուներով, և իմացել է թռչնի խոսակցությունը ։
Սյուժեների նշված հետազոտությունները, որոնք կցված են Դոբրինյա Նիկիտիչին, թույլ են տալիս կատարել հետևյալ եզրակացությունները այս Դյուցազնի բիլինայի պատմության մասին։
Մինչթաթարական շրջանում գոյություն ունեին ավանդություններ ու երգեր, որոնցում զգալի դեր է խաղացել Վլադիմիր իշխանի բարեկամ և զորավար Դոբրինյան։ Առավել հին դրվագներ, որոնք բիլինաներում կցված են Դոբրինյա Նիկիտիչի անվան հետ դա նրա դերն է որպես վիշապամարտիկ և խնամի։ Երկու սյուժեներում, կարող են նշված լինել ինչ-ինչ պատմական արձագանքներ։
Առաջին սյուժեն որպես բիլինա մշակվել է, ըստ երևույթին, հյուսիսում, Նովգորոդի շրջանում, ինչի մասին վկայում է նովգորոդյան ավանդությունը վիշապի մասին ։
Ծանոթագրություններ
Կատեգորիա:Ռուսական բանահյուսություն
Միլիվոյ Ռուկավինա
Միլիվոյ Ռուկավինա (խորվ. Milivoj Rukavina, ), հարավսլավական ռազմական և քաղաքական գործիչ, Զագրեբի երեսունչորսերորդ քաղաքապետը ։
Ռուկավինան մասնագիտությամբ իրավաբան էր, իրավագիտության դոկտոր։ 1940 թվականի ամռանը մտել է Հարավսլավիայի Կոմունիստական կուսակցության մեջ, իսկ հաջորդ տարի մասնակցել է Հարավսլավիայի ժողովրդաազատագրական պայքարին։ Պատերազմի ժամանակ եղել է կոմիսար։
Պատերազմից հետո եղել է Խորվաթիայի գլխավոր դատախազ, Սաբորի նախագահի տեղակալ, Միութենական գործադիր կոմիտեի անդամ, պատգամավոր, իսկ 1950-1951 թվականներին Զագրեբի քաղաքապետ։
Գրականություն
Կատեգորիա:Հարավսլավիայի քաղաքական գործիչներ
Աուակատլան
Աուակատլան (Ahuacatlán), մունիցիպալիտետ Մեքսիկայում, գտնվում է Պուեբլա նահանգում։ Բնակչությունը կազմում է 13 745 մարդ ։
Պատմություն
Քաղաքը հիմնվել է 1895 թվականին։
Ծանոթագրություններ
Կատեգորիա:Մեքսիկայի բնակավայրեր
Յուրմանգա (Սունդոբայի վտակ)
Յուրմանգա (Юрманга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սունդոբա գետի ձախ ափում՝ 43 կմ հեռավորության վրա։ Գետի երկարությունը 11 կմ է։ Յուրմանգաi ակունքը գտնվում է ճահճային անտառների մոտ սահմանմեձ տարածքներում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ունժա գետն է։ Գետի գետային ավազանը՝ Վերին Վոլգայից մինչև Կյուբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Թյուրքհայմ
Արտաքին հղումներ
Կատեգորիա:Գերմանիայի բնակավայրեր
Թուսենհաուզեն
Թուսենհաուզեն (Tussenhausen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 2969 մարդ (դեկտեմբերի 31, 2010) ։ Զբաղեցնում է 41,79 կմ² մակերես։ Պաշտոնական կոդ՝ 09 7 78 204։
Արտաքին հղումներ
Կատեգորիա:Գերմանիայի բնակավայրեր
Արմենակ Հայրանյան
Արմենակ (Արմենշահ) Հայրանյան (1881, Տիվրիկ, Սեբաստիայի նահանգ - 27 սեպտեմբերի, 1915, Սեբաստիայի մոտ), հայ բժիշկ, ՀՅԴ անդամ։
Կենսագրություն
Ծնվել է 1881 թվականին Սեբաստիայի նահանգի Սեբաստիայի գավառի Տիվրիկ գավառակի կենտրոն Տիվրիկ ավանում՝ բարեկեցիկ ընտանիքում։ Պապը՝ Կարապետ Փաշա Հայրանյանը, մեծ հարգանք էր վայելել հայերի և թուրքերի շրջանում։
Նախնական կրթությունն ստացել է ծննդավայրի վարժարանում։ 1908 թվականին ավարտել է Շվեյցարիայի Ժնև քաղաքի բժշկական համալսարանը։ Ուսանելու տարիներին անդամակցել է ՀՅԴ-ին։
Առաջին համաշխարհային պատերազմն սկսվելուց հետո՝ 1914 թվականին, զորակոչվել է օսմանյան բանակ և զինվորական հիվանդանոցի բժիշկ-վիրաբույժ ծառայել։ Լավ հարաբերություններ է հաստատել Սեբաստիա եկած գերմանացի մարզիչ սպաների հետ և եղել նրանց թարգմանիչը (ողջ պատերազմի ընթացքում գերմանացի սպաների թարգմանիչները մեծ մասամբ հայեր էին)։ Օգտվելով այդ մտերմությունից և հույսը դնելով գերմանացիների պաշտպանության վրա, համարձակ դիմումներ է գրել Սեբաստիայի ջարդարար նահանգապետ Մուամմերին՝ իր ձերբակալված ընկերներին ազատելու պահանջով։
Բժիշկը լուր է ստացել, թե հայդուկ Սեբաստացի Մուրատը Սախարի լեռան վրա ժանտախտով ծանր հիվանդ է և անհետաձգելի բուժման կարիք ունի։ Ընկեր վերցնելով բժիշկ Բաղդասար Վարդանյանին` Ար­մե­նակ Հայ­րա­նյա­նը գաղ­տա­գո­ղի բարձ­րա­ցել է սա­րը և ծանր հի­վանդ Մու­րա­տին գտել է մութ ու խո­նավ քա­րայ­րում։ Բժիշկ­ներն անհ­րա­ժեշտ բու­ժու­մը նշա­նա­կել են նրան, դե­ղեր տվել և վե­րա­դար­ձել։ Մի քա­նի օրից Մուրա­տը լա­վա­ցել է և թուր­քերի դեմ կռիվ­նե­րում նո­րա­նոր սխրանք­ներ գոր­ծե­լով մին­չև Կովկաս հա­սել։
1915 թվականի մա­յի­սին բժիշկ Բաղ­դա­սար Վար­դա­նյա­նը (դե­ղա­գործ Վահան Վարդանյանի եղ­բայ­րը), բժիշկ Ար­մե­նակ Հայ­րա­նյա­նը և ոս­տի­կա­նա­կան բժիշկ Մագ­սու­տը ձեր­բա­կալ­վել են ու բան­տարկ­վել։
1915 թվականի մա­յի­սի 27-ին Բ. Վար­դա­նյա­նին, Ա. Հայ­րա­նյա­նին և Մագ­սու­տին խիստ ծե­ծի և տան­ջանք­ նե­րի են­թար­կե­լուց հե­տո, ձեռ­քե­րը կա­պած տա­րել են Յե­նի­խա­նից 2 ժամ դե­պի հա­րավ-արև­մուտք, Իթ Տա­ղըի ստո­րո­տում` Իթ Մեզարը կոչված վայրը (Սեբաստիայի մոտակայք) և Մուամմերի հրահանգով, թուրք ոստիկան-զինվորների ձեռքով գնդակահարել ու թաղել։ Ոճրագործությանը ներկա են եղել Իթթիհատի պատասխանատուներից Ալի Շեֆիքը և Փերթև բեյը, որոնք նաև լուսանկարել են դեպքը։ Արմենակ Հայրանյանը եղել է 34 տարեկան։
Գրականություն
Լոս Անճելըս, 2001։ հայոց հիվանդանոցի (թուրքերեն), Ստամբուլ, 2001։ (1915-1923 թթ.), գիրք 1, Սեբաստիայի նահանգ, Երևան, 2004։
Աղբյուրներ
Կատեգորիա:Հայ բժիշկներ Կատեգորիա:Տիվրիկ ավանում ծնվածներ Կատեգորիա:Հայոց ցեղասպանության զոհեր Կատեգորիա:ՀՅԴ անդամներ
Կալասին (նահանգ)
Կալասին գտնվում է Թաիլանդի հյուսիսարևելյան մասում, գտնվում է Բանգկոկից 520 կմ հեռավորության վրա։ Բնակչությունը՝ 981.655 մարդ (2011 թվականի տվյալներով)։ Վարչական կենտրոնն է քաղաք Կալասինը։
Զինանշանը պատկերում է բնական լանդշաֆտ, որը բաղկացած է լճերից և լեռներից։ Լճերի գույնը ունի խավարի գույնի, քանի որ տարածաշրջանի անունը թարգմանվում է որպես «սև ջուր»։ Այս զինանշանը խորհրդանշում հողի բերրիությունը։
Վարչական բաժանում
Ընդհանուր հողային տարածքը կազմում է՝ 6 946,7 կմ², և բաժանված է 18 վարչական շրջանների։
Կատեգորիա:Թաիլանդի նահանգներ
Ալ-Քասրայի շրջան
Ալ-Քասրայի շրջան, (ناحية الكسرة) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դեյր-էլ-Զորի գավառի 7 շրջաններից մեկը։
Վարչական կենտրոնն է Ալ-Քասրա քաղաքը։ 2004 թվականի մարդահամարի տվյալներով շրջանը ունի 63 226 բնակչություն ։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ունի 14 գյուղեր և ավաններ՝
Ծանոթագրություններ
Կատեգորիա:Սիրիայի շրջաններ Կատեգորիա:Դեյր-էլ-Զորի գավառ
Աուեուետիտլա
Աուեուետիտլա (Ahuehuetitla), մունիցիպալիտետ Մեքսիկայում, գտնվում է Պուեբլա նահանգում։ Բնակչությունը ըստ 2005 թվականի տվյալների կազմում է 1978 մարդ ։
Պատմություն
Քաղաքը հիմնվել է 1923 թվականին։
Ծանոթագրություններ
Կատեգորիա:Մեքսիկայի բնակավայրեր
Օլթու-բել
Օլթու-բել, լեռնաշղթա Հայկական լեռնաշխարհում, Անտիպոնտական լեռնաշղթայի արևմտյան հատվածը կազմող շղթաներից մեկը։ Այս լեռնաշղթայում գտնվող լեռնանցքով է անցնում Դերջանի դաշտից դեպի Ճորոխ գետի վերնագավառ և Փաբևրդ քաղաք տանող ճանապարհը ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Հայկական լեռնաշխարհի լեռնաշղթաներ
Մ․ ֆոն դեր Նոննեի եկամտաբեր տներ (Նահանգային փողոց)
Մ․ ֆոն դեր Նոնեի եկամտաբեր տներ (նահանգային փողոց), կառուցվել են 1895, 1898 թվականներին՝ ճարտարապես Մ․ֆոն դեր Նոննեի նախագծով։ Երկահարկ շինությունը գտնվում է Հանրապետության հրապարակում։
Պատմություն
Առաջին շենքի նախագիծը մշակվել է 1895 թվականին նույն տարում շինարարությունը իրականացվել է, իսկ 1896 թվականից արդեն «Եվրոպական համարներ» անվամբ շինությունը վարձով է տրվել որպես սեղանով կահավորված սենյակներ։ Երկրորդ շենքի հատակագիծը հաստատվել է 1898 թվականին։ 1899 թվականին շենքը տրվել է Պոլտավական գնդին եկեղեցական ենթաբաժինների համար։ Կողաշենքը զբաղեցնում է Նահանգային տպարանը։ Առաջին մասնաշենքը երկհարկանի է՝ շենքի մի հատվածի տակ գտնվող նկողով։ Շինությունների հիմնական խումբը, որն ունի մոտավորապես նույն պարամետրերը (20․0, 25․0 մ²), հավաքված է միջանցքի երկու կողմերի երկայնքով։ Գլխավոր մուտքի տեղադրությունը կողային է։ Երկրորդ մասնաշենքը ևս երկհարկանի է, նկուղով, բայց ավելի ցածր և կառուցված է կապակցման տեղում առանց սեփական առևտրական պատի կիրառման ու այնպիսի հնարքով, որ նրա միջանցքը առաջին մասնաշենքի միջանցքի շարունակությունն է հանդիսանում։ Բոլոր օժանդակ տնտեսական շինությունները՝ ներառյալ խոհանոցը, լոգարանը, փայտանոցը, ձիանոցը, ախոռները և այլն մեկուսացված են բակում։ Հյուսիսարևմտյան ճակատային մասի կոմպոզիցիաները, որոնք ուղղված են դեպի փողոց, կառուցված են համաչափ։ Ճակատային մասերի կենտրոնում տեղակայված են երկաթե նեցուկներով պատշգամբները։ Շքամուտքն ունի կտրուկ լուծում, որը չի համապատասխանում նախագծային ծրագրին, որտեղ երկու մուտքերը հագեցած են ակտիվ գեղարվեստական ձևավորմամբ և շեշտադրված են երկաթյա քիվերով։ Ճակատային մասերին դեկորատիվ հավաքվածություն են տալիս նաև երկրաչափական բարձրաքանդակներն ու ծաղկապատվանդանները։
1916 թվականին երկու շինություներն էլ վաճառվել են Ազիզյաններին, 1923 թվականին ազգայնացվել են, ինչից հետո առաջին մասնաճյուղը տրվել է կուսդպրոցին, երկրորդը՝ ռազմական գրասենյակին, իսկ 1922—1937 թվականներին՝ հայկական դիվիզիայի շտաբին։ 1922—1923 թվականներին այստեղ է աշխատել Հայկ Բժշկյանը, որը Երևան էր ժամանել 1922 թվականի սեպտեմբերին՝ Բարձրագույն ռազմաակադեմիական կուրսերը ավարտելուց հետո, իսկ 1923 թվականին նա հետ է կանչվել Մոսկվա ։
Ծանոթագրություններ
Կատեգորիա:1895 հիմնադրումներ Երևանում Կատեգորիա:Երևանի շենքեր և կառույցներ Կատեգորիա:1898 կառուցումն ավարտված տներ Կատեգորիա:Հին Երևան
Ալ-Ջալաայի շրջան
Ալ-Ջալաայի շրջան (ناحية الجلاء), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Աբու Քամալի գավառի 4 շրջաններից մեկը։
Վարչական կենտրոնն է Ալ-Ջալաա քաղաքը։ 2004 թվականի մարդահամարի տվյալներով շրջանը ունի 29 255 բնակչություն ։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ունի 5 գյուղեր և ավաններ՝
Tor
Tor (The Onion Router անվանման հապավումը), ազատ և բաց ծրագրային ապահովում, երկրորդ սերնդի այսպես կոչված սոխային երթուղայնացման համար ։ Սա պրոքսի սերվերների համակարգ է, որի միջոցով կարելի է հաստատել գաղտնալսումներից պաշտպանված, անանուն ցանցային կապ։ Դիտվում է որպես վիրտուալ թունելների անանուն ցանց, որն ապահովում է կոդավորված տեսքով տվյալների փոխանցում ։
Tor-ի միջոցով օգտատերերը համացանցում կարող են պահպանել իրենց գաղտնիությունը կայքեր այցելելիս, բլոգներ վարելիս, ակնթարթային հաղորդագրություններ և էլեկտրոնային նամակներ գրելիս, ինչպես նաև այլ հավելվածներով աշխատելիս, որոնք կիրառում են Փոխանցման կառավարման հաղորդակարգ։
2011 թվականին Tor նախագիծն արժանացել է մրցանակի, որպես հասարակական օգտագործման ազատ և բաց ծրագրային ապահովում, իսկ 2012 թվականին՝ EFF Pioneer Award-ին ։
Պատմություն
Tor համակարգն ստեղծվել է «բարձրորակ առանձնացնող համակարգերի ստեղծման կենտրոնում», ծրագրի շրջանակներում DARPA -յի հետ համագործակցությամբ՝ պետական պատվերով :Ելակետային կոդը հրատարակվել է որպես ազատ հավաստագիր , որպեսզի ցանկացողները կարողանան  սխալների ստուգում անցկացնել։
Ծրագրի ապահովությունը ապահովվում է Electronic Frontier Foundation, որը սկսեց մեծ աշխատանքներ ծավալել ծրագիրն ավելի ապահով դարձնելու համար ։ Tor-ին նշանակալից ֆինանսական օգնություն է ցուցաբերում պաշտպանության նախարարությունը և ԱՄՆ-ի պետական կառավարությունը, ինչպես նաև միջազգային գիտական ֆոնդը ։ 2016 թվականի կարգավիճակին համաձայն Tor-ը ունի կապ մոտ 7000 կայքերի հետ, որոնք տարածված են աշխարհի յուրաքանչյուր մայրցամաքում, բացի Անտարկտիդայից , իսկ կայքերի մասնակիցների թիվը, ներառյալ Բոտ (ծրագիր) ծրագրի օգտվողները, կազմում է երկու միլիոն ։ Tor Metrics-ի տվյալներով Ռուսաստանը մտավ այն երեք երկրների մեջ , որտեղ ակտիվ օգտվում են ծրագրից ։
Մեր օրերում կան Tor-ի տարբեր ձևեր յուրաքանչյուրի համար ։
Օգտագործում
Նշանավոր անձինք Tor-ը օգտագործում են պաշտպանվելու համար, ինչպես նաև որպիսզի կոդավորեն ինֆորմացիան ինտերնետ-ցենզուրայի միջոցով ։
Tor-ի փակ սպասարկումն իր օգտվողներին թույլատրում է ունենալ իրենց սեփական կայքերը, միաժամանակ չտարածելով իրենց իրական գտնվելու վայրի մասին որևէ տեղեկություն։
Սոցիալական աշխատողները Tor-ից օգտվում են կարևոր հարցեր քննարկելիս՝ վեբ ֆորումում կամ հաղորդագրությունների տեսքով ։
Ոչ կառավարական կազմակերպությունները Tor-ը օգտագործում են, որպիսզի իրենց աշխատողների հետ կապվեն արտագնա աշխատանքների ժամանակ ։
Հասարակական կազմակերպությունները, օրինակ՝ Indymedia-ն, խորհուրդ են տալիս Tor-ը օգտագործել կազմակերպության անդամների տվյալների ապահովության համար։ EFF-ն ապահովում է Tor-ի ֆինանսական հարցերը, քանի որ դրա մեջ տեսնում է տվյալներ պահպանման բարձր որակ ։
Կորպորացիաները Tor-ը օգտագործում են որպես հաղորդակցման ապահով միջոց ։
Հատուկ ծառայությունները Tor-ը օգտագործում են հատուկ առաջադրանքների կատարման հարցերում ։
Tor-ը PRISM-ի դեմ
Մայք Փերիի կարծիքով՝ The Tor Project-ի մի հաղորդավար Tor-ի գրագետ օգտագործման միջոցով այլ միջոցների հետ մեկտեղ այն կարող է ավելի բարձր մակարդակով պաշտպանել ծրագրերը, ինչպես PRISM-ը ։ Այս կարծիքին է նաև, Ars Technica-ի գրասենյակը ,   , ինչպես նաև Անդրեյ Սոլդատովը և Բրյուս Շնեյրը ։
Անանուն օգտագործման ձև
Tor-ի օգտագործողները իրենց հարմարության վրա ներբեռնում են «սոխային» պրոկսի սերվեր, որը միացվում է  Tor-ին։ Դա ձևավորում է  Tor ցանցը, որը օգտագործում է : Յուրաքանչյուր տվյալների հավաքածու ընկնում է ցանցի մեջ, անցնում է երեք տարբեր պրոքսի սերվեր ։ Դրանք ընտրվում են պատահականության սկզբունքով։ Ուղարկվելուց հետո տվյալների հավաքածուն կոդավորվում է երեք Բանալիով։ Սկզբում երրորդ կապի, հետո՝ երկրորդ և վերջում՝ առաջն կապի համար։ Երբ առաջին ցանցը ստանում է հավաքածուն ապակոդավորում է առաջին մակարդակը և հասկանում որտեղ պետք է ուղարկի։ Երկրորդ և երրորդ ցանցերը ստանում են անանուն կամ կոդավորված միջոցով՝ միաժամանակ։
Անանուն փակ ծառայություններ
2004 թվականից սկսած Tor-ը նաև կարող է գաղտնիություն պահել ցանցերի համար, որի միջոցով կարելի է գաղտնի պահել գտնվելու վայրը՝ աշխատելով գաղտնի ցանցերի համար նախատեսված կարգավորումներում ։ Գաղտնի ծառայություններից օգտվել կարող են միայն Tor ցանցի օգտագործողները :
Ծանոթագրություններ
Կատեգորիա:Գաղտնագրություն Կատեգորիա:Ազատ ծրագրային ապահովում Կատեգորիա:Համացանց Կատեգորիա:Համակարգչային նեթվորքինգ Կատեգորիա:Տեղեկատվական անվտանգություն Կատեգորիա:Համակարգչային ցանցեր Կատեգորիա:Էլեկտրոնային առևտուր Կատեգորիա:Վեբ-դիտարկիչներ Կատեգորիա:Կայքեր այբբենական կարգով Կատեգորիա:Լրտեսություն Կատեգորիա:Վինդոուզի ծրագրային ապահովում Կատեգորիա:Լինուքսի ծրագրային ապահովում Կատեգորիա:C-ով գրված ծրագրաշարեր Կատեգորիա:C++-ով գրված ազատ ծրագրային ապահովումներ Կատեգորիա:Հատուկ ծառայություններ
Պավել Դոլգով
Պավել Վլադիմիրովիչ Դոլգով (ռուսերեն՝ Па́вел Влади́мирович Долго́в, ), ռուս ֆուտբոլիստ, Անժի ակումբի հարձակվողն է։
Ակումբային կարիերա
Դոլգովը Զենիթ ակումբի ակադեմիայի սանն է։ 2013 թ. օգոսոտոսից սկսել է հանդես գալ Ռուսաստանի երկրորդ դիվիզիոնում հանդես եկող Զենիթ֊2 ակումբի կազմում։
2015 թ. Անդրե Վիլլաշ-Բոաշը հնարավորություն է տալիս Դոլգովին խաղալու Զենիթի հիմնական կազմում։ Օգոստոսի 1-ին իր մեկնարկային հանդիպումն է անցկացնում առաջնության 3-րդ տուրում, երբ թիմը մրցում էր Տերեկի հետ։ Այս խաղում Դոլգովը մտնում է խաղադաշտ խաղի 81֊րդ րոպեին փոխարինելով Արտյոմ Ձյուբային ։ 2015 թ. հոկտեմբերի 10-ին իր առաջին հանդիպումն է անցկացնում Չեմպիոնների լիգայում, երբ թիմը մրցում էր Գենտի հետ։ Այս խաղում Դոլգովը մտնում է խաղադաշտ խաղի 62-րդ րոպեին փոխարինելով Ալեքսանդր Ռյազանցևին։
2017 թ. փետրվարին ֆուտբոլիստը 2.5 տարվա պայմանագիր է կնքում Անժիի հետ։ 2018 թ. մարտի 23-ին վարձավճարով տեղափոխվում է բելառուսական Տորպեդո֊ԲելԱԶ։
Ակումբային վիճակագրություն
''2018 թ. հուլիսի 25-ի տվյալներով''
Հղումներ
Կատեգորիա:Ռուս ֆուտբոլիստներ Կատեգորիա:Զենիթի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Դրժավեն վեստնիկ
Դրժավեն վեստնիկ (Държавен вестник, Պետական թերթ), Բուլղարիայի Հանրապետության պաշտոնական տպագիր և առցանց հրատարակություն ։ Թերթի խմբագրակազմը ուղղակիորեն ենթակա է Բուլղարիայի խորհրդարանին, որը կարգավորվում է հատուկ օրենքով։ 1950-1962 թվականներին թերթը կոչվում էր «Ազգային ժողովի նախագահության տեղեկագիր»։ Թերթի առաջին համարը լույս է տեսել 1879 թվականի հուլիսի 28-ին։ Այդ օրվանից Բուլղարիայում բոլոր օրենքները, հրամանագրերը, կարգադրությունները և այլն սկսում են գործել ոչ թե որոշման կամ քվեարկության պահից, այլ հաջորդ օրացուցային օրվանից, «Դրժավեն վեստնիկում» տպագրվելուց հետո։
Համաձայն Բուլղարիայի Հանրապետության Սահմանադրության 5-րդ հոդվածի` «ոչ ոք չի կարող դատապարտվել այնպիսի գործողությունների կամ անգործության համար, որոնք դրանց կատարման պահին գործող օրենսդրությամբ նախատեսված հանցագործություն չեն հանդիսացել» - այսինքն Բուլղարիայում օրենքներն ու այլ կարգավորող և վարչական ակտերը «հետադարձ ուժ» չունեն։ Թերթը բաղկացած է երկու բաժնից` պաշտոնական և ոչ պաշտոնական։
Պաշտոնական բաժնում հրապարակվում են Ազգային ժողովի կողմից ընդունված բոլոր նորմատիվային ակտերը, Բուլղարիայի նախագահի հրամանագրերը, Նախարարների խորհրդի կարգադրությունները, երկրի միջազգային պետական պայմանագրերը և այլ հատկապես կարևոր փաստաթղթեր։
Ոչ պաշտոնական բաժնում տպագրվում են նախարարների, պետական և համայնքային ղեկավարների վարչական ակտերը, նախարարությունների, ակադեմիաների, բուհերի, ինստիտուտների, դատական ծանուցագրերը և դատական որոշումները, նախարարությունների հայտարարությունները և հաղորդակցությունները, առևտրական և այլ ընկերությունների կառավարման մարմինների հրավերները և այլն։
Էլեկտրոնային հրատարակություն
2005 թվականի մայիսի 1-ից «Դրժավեն վեստնիկ»-ի էլեկտրոնային էջում տպագրվում են պետական մրցույթների վերաբերյալ բոլոր հայտարարությունները։ 2008 թվականի հուլիսի 1-ից «Դրժավեն վեստնիկ»-ի հրատարակությունները ամբողջությամբ հրապարակվում են էլեկտրոնային էջում ։
Արտաքին հղումներ
Կատեգորիա:Բուլղարիայի թերթեր Կատեգորիա:Բուլղարերեն թերթեր Կատեգորիա:Կառավարական թերթեր
Snow Patrol
Snow Patrol, ալտերնատիվ ռոք խումբ, որի անդամները Շոտլանդիայից և Իռլանդիայից են ։ Ստեղծվել է Դանդիում, սակայն հիմա խմբի անդամները ապրում են Գլազգոյում, Բելֆասթում և Լոնդոնում։ Ivor Novello Awards-ի մրցանակակիրներ են ։
Պատմություն
Խմբի առաջին երեք ալբոմները՝ EP Starfighter, էքսպերիմենտալ ստուդիական ալբոմներ Songs for Polarbears և When It’s All Over We Still Have to Clear եղել են վաճառքի առումով անհաջող ալբոմներ և թողարկվել են Electric Honey և Jeepster լեյբլների կողմից։ Երբ խումբը սկսել է աշխատել Polydor Records լեյբլի հետ, նրանք 2003 թվականին թողարկել են Final Straw ալբոմը, որը Մեծ Բրիտանիայում չորս անգամ պլատինե է դարձել ։ Սա եղել է խմբի առաջին հաջողությունը։ «Run», «Chasing Cars» և «Signal Fire» երգերը դարձել են հիթեր։
Համաշխարհային ճանաչում խումբը ձեռք է բերել 2006 թվականին Eyes Open ալբոմի թողարկումից հետո, որից ամբողջ աշխարհում վաճառվել է ավելի քան 4.7 միլիոն պատճեն։
Snow Patrol խումբը 3 անվանակարգում է հաղթել BRIT Awards-ում, և 5 անվանակարգում՝ Meteor Ireland Music Awards-ում։ Ամբողջ աշխարհում խումբը վաճառել է ավելի քան 7 միլիոն ալբոմ ։
Ընկերքավորներ
Ընկերքավորներ կամ բարձրակարգ կաթնասուններ (Eutheria, Huxley, 1880, - «լիովին», «ամբողջովին» և  - «գիշատիչ», «կենդանիներ», Placentalia, placenta - «բլիթ») կենդանածին կաթնասունների ենթադաս։ Բնորոշ են ավելի բարձր կազմակերպվածությամբ և էկոլոգիա-մորֆոլոգիական բազմազանությամբ։
Ընկերքավորները ձվածին կաթնասուններից և պարկավորներից տարբերվում են հետևյալ առանձնահատկություններով.
Տարածում
Ընկերքավորները կաթնասունների ամենազարգացած և բազմազան խումբն են ։ Տարածված են բոլոր մայրցամաքներում և հարմարվել են տարբեր կենսապայմանների։ Ընդգրկում են անհետացած 14 և ժամանակակից 17 կարգեր՝ մոտ 3700 տեսակներով։
Դասակարգում
Ներկայումս ընկերքավորները կաթնասունների ամենազարգացած և բազմազան խումբն են։
Ընկերքավորները բաժանվում են 4 ենթակարգի մեջ։ Դասեր որոնք չունեն հստակ դասակարգում.
Արտաքին հղումներ
Կատեգորիա:Ընկերքավորներ
Ջինսով խաչակիրը (այլ կիրառումներ)
Ջինսով խաչակիրը (Kruistocht in spijkerbroek), կարող է վերաբերել.
Ալմիրոս
Ալմիրոս (Αλμυρός ), փոքր քաղաք Հունաստանում, որը գտնվում է ծովի մակարդակից 67 մ բարձրության վրա, նույնանուն գետի, որը թափվում է Պագասիտիկոս ծովածոց, ձախ ափի 3 կմ երկայնքով, Նեա Անխիալոս օդանավակայանից 5 կմ հարավ, Վոլոսից 25 կմ հարավ-արևմուտք և Աթենքից 158 կմ հյուսիս-արևմուտք ։ Համանուն համայնքի (դիմա) վարչական կենտրոնն է Թեսալիա ծայրամասի Մագնիսիա ծայրամասային միավորում։ Ըստ 2011 թվականի մարդահամարի տվյալների՝ բնակչությունը 7955 մարդ է ։
Քաղաքի արևելքով անցնում է Պիրեյոս-Աթենք-Սալոնիկ-Էվզոնի եվրոպական երթուղի E75-ի մաս կազմող ավտոմայրուղի 1-ը։
Պատմություն
Ալմիրոսի մոտակայքում՝ 10 կմ հեռավորության վրա, գտնվել է հնագույն Ալոս քաղաքը ։
Ժամանակակից Ալմիրոսը հիմնադրվել է 13-րդ դարում։ Այն ավելի հին՝ 9-րդ դարում՝ Լևոն VI Իմաստասերի կառավարման ժամանակաշրջանում (886-912) հիմնադրված բնակավայրի համանունն է։ Ինչպես հայտնում է իսպանացի ճանապարհորդ Վենիամին Թուդելսկին, որը Սուրբ երկիր էր ճանապարհորդել 1173 թվականի վերջին, Ալմիրոսը եղել է Թեսալիայի ամենակարևոր առևտրական կենտրոնը և Վենետիկի, Պիզայի և Ջենովայի հիմնական շուկաներից մեկը։ 14-րդ դարում քաղաքը բազմիցս կողոպտվել է ֆրանկների և տարբեր ցեղերի կողմից և վերջապես որոշ ժամանակ անց մտել է Ստեֆան Դուժանի Սերբա-հունական թագավորության մեջ, որը նվաճվել է 1392 թվականին օսմանցիների կողմից։ 16-րդ դարում քաղաքը կորցրել է իր նախկին բարգավաճումը և վերացել է ժանտախտի համաճարակից և ալժիրցի ու այլ ծովահենների թալանի պատճառով, որոնք ամբողջ Միջերկրական ծովը պահում էին վախի մեջ։ 19-րդ դարի սկզբին նոր քաղաքը պատկանել է Ալի փաշա Տեպելենսկու պետությանը, իսկ հետո անցել է նրա որդու՝ Վելի փաշայի իշխանության տակ։ 1833 թվականին Ալմիրոսը կործանվել է Թաֆիլ Բուզի կողմից, որն առևանգել է նշանավոր շատ քրիստոնյաների և օսմանցիների։ 1897 թվականին Ալմիրոսին մեծ վնասներ է պատճառել թուրքական բանակը։ 1881 թվականի Կոստանդնուպոլսի պայմանագրով Ալմիրոսը մտել է Հունաստանի թագավորության կազմի մեջ։
Քաղաքը վնասվել է 1955 թվականի ապրիլի 19-ի 6,2 բալլ ուժգնությամբ և 1980 թվականի հուլիսի 9-ի 6,3 բալլ ուժգնությամբ երկրաշարժերից ։
1998 թվականի մայիսին վերականգնումից հետո բացվել է Ալմիրոսի հնագիտական թանգարանը ։
Ալմիրոսի համայնք
Համայնքը ստեղծվել է 1912 թվականին ։ Ալմիրոսի համայնքի մեջ մտնում է ութ բնակավայր։ Ըստ 2011 թվականի մարդահամարի տվյալների՝ բնակչությունը 7955 մարդ է ։ Մակերեսը 209,979 կմ² է ։
Ծանոթագրություններ
Կատեգորիա:Հունաստանի քաղաքներ
Սկանդալ (ֆիլմ, 2019)
«Սկանդալ» (Bombshell), ռեժիսոր Ջեյ Ռոուչի՝ 2019 թվականին նկարահանված ամերիկյան դրաման, որը սցենարի հեղինակը Չարլզ Ռենդոլֆն է։ Ֆիլմի հիմքում ընկած են «Fox News» հեռուստաալիքի մի քանի աշխատակիցների պատմությունները, որոնք սեռական ոտնձգությունների մեջ են մեղադրել «Fox News»-ի գլխավոր տնօրեն Ռոջեր Այլզին։ Ֆիլմի գլխավոր դերակատարներն են Շարլիզ Թերոնը, Նիկոլ Քիդմանը և Մարգո Ռոբին։ Երկրորդական դերերում խաղացել են Ջոն Լիթգոուն, Քեյթ Մաքկիննոնը, Քոննի Բրիթոնը, Մալքոլմ Մաքդաուելը և Էլիսոն Ջենին։
Ֆիլմն ընդհանուր առմամբ արժանացել է քննադատների դրական արձագանքներին։ Նրանք բարձր են գնահատել դերասանական խաղը (հատկապես Թերոնի, Ռոբիի և Լիթգոուի), բայց քննադատել են սցենարը և թույլ տրված անճշտությունները։ «Ոսկե գլոբուս» մրցանակաբաշխության 77-րդ արարողությանը Թերոնը և Ռոբին անվանակարգ են ստացել՝ որպես, համապատասխանաբար, «Լավագույն դերասանուհի» և «Երկրորդական պլանի լավագույն դերասանուհի»։
Նկարագրություն
Ֆիլմը պատմում է, թե ինչպես է հեռուստահաղորդավարուհի Գրեթհեն Կարլսոնը սկիզբ դրել «Fox News»-ի գլխավոր տնօրեն Ռոջեր Այլզի սեռական ոտնձգությունների դեմ արշավին։
Դերերում
• 2
Նկարահանումներ
Նախագծի վրա աշխատանքի մեկնարկի մասին հայտարարվել է 2017 թվականի մայիսին՝ Այլզի մահից հետո, իսկ Ռոուչը հաջորդ տարի հաստատվել է որպես ռեժիսոր։ Դերասանական կազմի մեծ մասը հաստատվել է 2018 թվականի ամռանը, իսկ նկարահանումներն սկսվել են նույն թվականի հոկտեմբերին Լոս Անջելեսում։
Ծանոթագրություններ
Կատեգորիա:2019 ֆիլմեր Կատեգորիա:Անգլերեն ֆիլմեր Կատեգորիա:Lionsgate ֆիլմեր Կատեգորիա:Ամերիկյան դրամա ֆիլմեր Կատեգորիա:Ջեյ Ռոուչի ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Իրական դեպքերի վրա հիմնված դրամա ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ֆեմինիստական ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամերիկյան ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:Ամերիկյան ԼԳԲՏ ֆիլմեր
Ջինսով խաչակիրը (ֆիլմ)
Ջինսով խաչակիրը (Kruistocht in spijkerbroek; նաև «Խաչակրաց արշավանքը ջինսով»), 2006 թվականի ռեժիսոր Բեն Սոմբոգաարթայի նկարահանած ֆիլմ։ Ֆիլմը նկարահանվել է Թեա Բեքմանի համանուն վեպի հիման վրա։
Սյուժե
Տասներկու ժամ անց նա վերադառնում է այն նույն վայրը, որտեղ ենթարկվել էր տելեպորտացիայի, բայց բաց թողնելով տուն վերադառնալու հնարավորությունը՝ Դոլֆը վերադառնում է խաչակիրների մոտ։ Արշավանքի ընթացքում նա պետք է կիրառեր իր խելքը և ժամանակակից բոլոր գիտելիքները՝ արհեստական շնչառություն, կարանտին հիվանդների համար, հնարավորություն բանակցելու, գիտելիքներ աշխարհագրությունից։
Այն ժամանակ, երբ Դոլֆը փորձում է ինքն ապրել և օգնել կարիքավորներին, նրա մայրը փորձում է վերանորոգել կոտրված ժամանակի մեքենան և որդուն տուն վերադարձնել։ Նա, իմանալով հին գրքերից, որ նա մանկական խաչակրաց արշավանքի մասնակից է, լուր է ուղարկում նրան, որ մեքենան կտեղափոխի,․ երբ նա կլինի Ջենովայում։ Դոլֆը Ջենի հետ միասին նշանակված ժամին գալիս է Ջենովա, բայց նրանց վրա հարձակվում են և այնպես է ստացվում, որ միայն նա է տեղափոխվում մեր ժամանակներ։ Դոլֆը, համոզելով մորը հետ վերադարձնել իրեն, տեղափոխվում է անցյալ Ջենին փրկելու համար։
Վեպ
«Ջինսով խաչակիրը», հայտնի նիդեռլանդացի գրող Թեա Բեքմանի մանկական վեպը։ Պատմում է 1212 թվականի Մանուկների խաչակրաց արշավանքի մասիn: Այն թարգմանվել է բազմաթիվ լեզուներով և նաև ռուսերենով։
Արտաքին հղումներ
Կատեգորիա:2006 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Բելգիական արկածային ֆիլմեր Կատեգորիա:Գերմանական արկածային ֆիլմեր Կատեգորիա:Հոլանդական արկածային ֆիլմեր Կատեգորիա:Բելգիական պատմական ֆիլմեր Կատեգորիա:Հոլանդական պատմական ֆիլմեր Կատեգորիա:Խաչակրաց արշավանքների մասին ֆիլմեր Կատեգորիա:13-րդ դարի թեմատիկ ֆիլմեր Կատեգորիա:Ֆիլմեր դեռահասների համար Կատեգորիա:Գերմանական ֆենտեզի ֆիլմեր Կատեգորիա:Գերմանական ֆանտաստիկ ֆիլմեր Կատեգորիա:Բելգիական ֆանտաստիկ ֆիլմեր Կատեգորիա:Միջնադարի թեմատիկ ֆիլմեր
Ունգերհաուզեն
Ունգերհաուզեն (Ungerhausen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1004 մարդ (դեկտեմբերի 31, 2010) ։ Զբաղեցնում է 7,02 կմ² մակերես։ Պաշտոնական կոդ՝ 09 7 78 205։
Արտաքին հղումներ
Կատեգորիա:Գերմանիայի բնակավայրեր
Հուգո Լեգզդինշ
Հուգո Լեգզդինշ (Hugo Legzdiņš; 1903, դեկտեմբերի 7, Ռուսական կայսրություն – 2004, հուլիսի 20, Լատվիա, Ռիգա), լատվիացի ծովագնաց, Լատվիայի ռազմածովային նավատորմի սպա (փոխծովակալ), Ռոնիս սուզանավի հրամանատարը ։
Խորհրդային շրջանում, Հուգո Լեգզդինշը մշտապես պայքարել է Լատվիական Խորհրդային Սոցիալիստական Հանրապետության տապալման և Լատվիայի անկախ պետության հիմնադրման համար, որի արդյունքում արժանացել է խորհրդային իշխանությունների դժգոհությանը։ Իոսիֆ Ստալինը հակախորհրդային տրամադրությունների համար մեղադրել է Լեգզդինշին և արգելել նրա ելքը դեպի ծով։ Վերջինս իրեն նվիրել է մանկավարժական աշխատանքի։ Եղել է Լատվիայի ռազմածովային ակադեմիայի պատվավոր ակադեմիկոս։ Հեղինակել է «Navigācija» ընդարձակ աշխատությունը, որը դասագրքի դեր է կատարել (դա 30 տարի շարունակ եղել է նավագնացության թեմայով լատիշերեն հրատարակված միակ մասնագիտական գիրքը)։
Հուգո Լեգզդինշը պարգևատրվել է Լատվիայի Հանրապետության Երեք աստղի շքանշանով և ֆրանսիական կառավարության Պատվո լեգեոնի շքանշանով ։
Մահացել է 2004 թվականի հուլիսի 20-ին՝ հարյուր տարեկան հասակում, Լատվիայի մայրաքաղաք Ռիգայում։
Գրականություն
Կատեգորիա:Լատիշ ծովագնացներ
Քրիս դե Բուրգ
Քրիս դե Բուրգ (Chris de Burgh, ի ծնե անուն՝ Քրիստոֆեր Ջոն Դևիսոն, Christopher John Davison, ), իռլանդացի ռոք-երաժիշտ և կոմպոզիտոր։
Կենսագրություն
Քրիստոֆեր Ջոն Դևիսոնը ծնվել է Վենադո-Տուերտոյում, Արգենտինա` բրիտանացի դիվանագետի և իռլանդացի քարտուղարուհու ընտանիքում։ Նրա հոր կարիերան ընտանիքին տեղափոխել է երկրից երկիր՝ Մալթա, Նիգերիա, Զաիր։ Երբ նա 6 տարեկան էր, ընտանիքը վերադարձել է տուն՝ Իռլանդիա, որտեղ իր մորական կողմից պապիկը գնել է XII դարի Բարգի ամրոցը և վերակառուցում է դրա մի մասը։
Առավել հայտնի է նրա The Lady in Red ստեղծագործությունը Into the Light ալբոմից։ Այդ ալբոմը թողարկվել է 1986 թվականին, որում ընդգրկված էր նաև «For Rosanna» երգը, որը նվիրված էր երաժիշտի դստերը։ Նա ծնվել է 1984 թվականին։ Բացի աղջկանից, նա ունի նաև երկու որդի։
Հետաքրքիր փաստ. Man on the Line ալբոմից «Moonlight and Vodka» երգը Մոսկվայում հետախույզի մասին է։
Քրիս դե Բուրգի երգերը հնչել են «Արթուր 2», «Ամերիկացի խելագար» և այլ ֆիլմերում։ Ամբողջ աշխարհում վաճառվել է նրա երգերից 40 000 000 օրինակ։ Նա «Լիվերպուլ» ֆուտբոլային ակումբի մոլի երկրպագու է ։
Aluar
Արտաքին հղումներ
Կատեգորիա:Արգենտինական ընկերություններ
Սուսայի շրջան
Վարչական կենտրոնն է Սուսա քաղաքը։ 2004 թվականի մարդահամարի տվյալներով շրջանը ունի 45 986 բնակչություն ։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ծանոթագրություններ
Կատեգորիա:Սիրիայի շրջաններ Կատեգորիա:Աբու Քամալի գավառ
Տաշանտինտկա
Տաշանտինտկա (Ташантинтка), գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Յուսուտու գետի աջ ափից 3 կիլոմետր հեռավորության վրա։ Գետի երկարությունը 18 կիլոմետր է։